Diari Oficial de la Generalitat Valenciana


Sumari del DOGV 8892, del 27-08-2020 (2020/6773)

RESOLUCIÓ de 25 de juliol de 2018, de la Direcció General d'Indústria i Energia, per la qual s'atorga a Iberdrola Distribución Eléctrica, SAU, autorització administrativa prèvia i autorització administrativa de construcció per a la instal·lació elèctrica de distribució de la nova subestació transformadora ST Cheste (132/20 kV), situada al municipi de Cheste, i es declara, en concret, la utilitat pública de la instal·lació. Expedient ATASCT/2017/98/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8892

Data del DOGV
:   27-08-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/6773


Data del document
:   25-07-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 25 de juliol de 2018, de la Direcció General d'Indústria i Energia, per la qual s'atorga a Iberdrola Distribución Eléctrica, SAU, autorització administrativa prèvia i autorització administrativa de construcció per a la instal·lació elèctrica de distribució de la nova subestació transformadora ST Cheste (132/20 kV), situada al municipi de Cheste, i es declara, en concret, la utilitat pública de la instal·lació. Expedient ATASCT/2017/98/46. [2020/6773]  
Antecedents de fet  
Amb data 9 d'agost de 2017, Iberdrola Distribución Eléctrica, SAU, a través de representant degudament acreditat, va presentar davant el Servei Territorial d'Indústria i Energia de València, imprés normalitzat en el qual sol·licitava:  
- Autorització administrativa prèvia per a la instal·lació elèctrica de distribució de la nova subestació transformadora ST Cheste (132/20 kV), situada en el municipi de Cheste, província de València;  
- autorització administrativa de construcció del projecte tècnic d'execució de la instal·lació a construir (anteriorment denominada aprovació del projecte tècnic), i  
- declaració d'utilitat pública, en concret, d'aquesta instal·lació.  
Juntament amb l'escrit de presentació d'aquestes peticions s'acompanya la documentació següent:  
- Projecte tècnic de data juliol de 2017, per a l'execució de l'esmentada instal·lació, signat per persona tècnica competent i acompanyat de la declaració responsable d'aquesta de data 2 d'agost de 2017;  
  
- relació concreta i individualitzada de béns i drets que es consideren de necessària expropiació;  
- estudi d'impacte ambiental, document de síntesi i estudi d'integració paisatgística, i  
- separata tècnica per a l'obtenció dels condicionats tècnics i urbanístics de l'Ajuntament de Cheste i del Servei Territorial d'Urbanisme.  
  
Així mateix, consta en l'expedient declaració responsable de la persona tècnica titulada competent projectista, acreditativa del compliment de la normativa aplicable al projecte segons estableix l'article 53.1.b de la Llei 24/2013, de 26 de desembre, del sector elèctric.  
El procediment administratiu corresponent a aquesta sol·licitud ha sigut tramitat amb l'expedient de referència ATASCT/2017/98/46, incoat a aquest efecte pel Servei Territorial d'Indústria i Energia de València.  
  
Les instal·lacions de distribució d'energia elèctrica per a la qual se sol·licita autorització s'executaran en el terme municipal de Cheste (València), concretament en la parcel·la 787 del polígon 32.  
En relació a l'alimentació de la ST Cheste, aquesta es connectarà amb entrada/eixida en la línia aèria simple circuit de 132 kV Chiva-Vilamarxant que sobrevola la mateixa parcel·la d'implantació de la subestació, mitjançant la instal·lació d'un suport sota la traça i dins de l'esmentada parcel·la, i una xicoteta obertura fins a cadascuna de les posicions de línia de la subestació, objecte d'un altre expedient, i que el seu titular és la mateixa Iberdrola Distribución Eléctrica, SAU.  
A data d'aquesta resolució, Iberdrola Distribución Eléctrica, SAU, es troba inscrita en el Registre Administratiu de Distribuïdors amb el número de registre R1-001 (registre accessible en el lloc web del Ministeri per a la Transició Ecològica), inscripció per a la qual és necessari acreditar el compliment de les capacitats esmentades en els articles 37 i 121.3 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
La sol·licitud d'autorització administrativa ha sigut objecte d'informació pública als efectes previstos en l'article 9 del Decret 88/2005, de 29 d'abril, i en l'article 144 del Reial decret 1955/2000, d'1 de desembre, i també a efectes ambientals, segons s'estableix en l'article 36 de la Llei 21/2013, de 9 de desembre, els articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, i en el Decret 32/2006, de 10 de març, pel qual es modifica el Decret 162/1990, durant el termini de trenta dies, en:  
- Diari Oficial de la Generalitat Valenciana núm. 8151, de 18 d'octubre de 2017;  
- Butlletí Oficial de la Província de València, núm. 199, de 17 d'octubre de 2017, i  
- Las Provincias, diari de premsa de València, de 13 de desembre de 2017.  
Amb la mateixa finalitat i termini, el Servei Territorial d'Indústria i Energia de València va remetre a l'Ajuntament de Cheste, per a la seua exposició en el tauler d'anuncis, la sol·licitud de reconeixement, en concret, d'utilitat pública de la instal·lació, juntament amb la relació concreta i individualitzada dels béns i drets afectats pel procediment d'expropiació forçosa del ple domini o per a la imposició de servitud de pas d'energia elèctrica, requerint-ne, una vegada finalitzat el període de publicitat, que li remetera diligència acreditativa de l'exposició, la qual consta en l'expedient.  
D'acord amb la documentació que hi ha en l'expedient, no han sigut presentades al·legacions.  
Conforme al que es preveu en l'article 75.1 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat, i l'article 72 de la Llei 16/2008, de 22 de desembre, en el si del procediment d'autorització administrativa regulat pel Decret 88/2005, de 29 d'abril, el Servei Territorial d'Indústria i Energia de València va sol·licitar en el mateix acte a l'Ajuntament de Cheste i al Servei Territorial d'Urbanisme informe a fi de recaptar les al·legacions que foren procedents sobre l'adaptació de la instal·lació elèctrica objecte d'aquest procediment al planejament urbanístic que resultara d'aplicació, i també informe on es prestara conformitat o oposició a l'autorització sol·licitada i, si escau, el condicionat tècnic procedent, amb el resultat que, en síntesi, es detalla:  
  
- Ajuntament de Cheste. Mitjançant escrit de data 19 de febrer de 2018, del secretari general de l'Ajuntament, es notifica el Decret d'Alcaldia-Presidència, de 16 de febrer de 2018, de conformitat amb la tramitació per a l'autorització administrativa i l'aprovació del projecte d'execució de la instal·lació elèctrica denominada «Subestació transformadora Cheste 132/20 kV del sector parc empresarial Circuito Cheste» i adaptació del projecte amb el planejament que siga aplicable, en aquest es resol manifestar la conformitat amb la tramitació per a l'autorització administrativa i l'aprovació del projecte d'execució de la instal·lació elèctrica ja esmentada i, així mateix, manifestar que la instal·lació elèctrica objecte d'aquest expedient s'adapta al planejament urbanístic que resulta d'aplicació.  
- No figuren en l'expedient els informes sol·licitats al Servei Territorial d'Urbanisme, malgrat la reiteració efectuada pel Servei Territorial.  
  
Consta en l'expedient còpia de la declaració d'impacte ambiental (DIA), de data 23 de març de 2018 (expedient 2/2283-AZA), de la Direcció General de Medi Natural i Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural, publicada en el Diari Oficial de la Generalitat Valenciana núm. 8290, de 9 de maig de 2018, en la qual s'estima acceptable, als sols efectes ambientals, i sense perjudici de la prèvia obtenció de les autoritzacions sectorials que li siguen aplicable, el projecte d'execució de la nova subestació elèctrica ST Cheste 132/20 kV i la seua connexió d'entrada/eixida des de la línia L/132 kV Chiva-Vilamarxant, previstos en la parcel·la 787 del polígon 32 del terme municipal de Cheste, promogut per E-Cross Circuito Cheste, SL, i Iberdrola Distribución Eléctrica, SAU, sempre que es desenvolupen d'acord amb les previsions del projecte, l'estudi d'impacte ambiental i l'altra documentació que obra en l'expedient, i també els condicionats establits en aquesta declaració d'impacte ambiental.  
Amb data 13 de juliol de 2018 es va incorporar a l'expedient, en compliment del que es disposa en la DIA, un plec de normes de seguretat en prevenció d'incendis forestals durant l'execució de les obres i tasques de manteniment, donada la presència de terreny forestal a menys de 500 m.  
La necessitat d'aquesta instal·lació, com a requisit previ a justificar pel sol·licitant i a avaluar per l'òrgan competent per a la seua autorització, està determinada pel futur desenvolupament de sectors industrials previstos al sud del terme municipal de Cheste, que fa necessari incrementar la dotació de potència elèctrica per al subministrament de la zona, requerint-se la instal·lació d'aquesta nova infraestructura de transformació.  
D'altra banda, ha d'entendre's que la instal·lació no generarà incidències negatives en el sistema, tenint en consideració que la instal·lació en qüestió, forma part d'un conjunt d'actuacions la fi de les quals és atendre les necessitats d'infraestructura elèctrica de la zona, en atenció al que s'indica en l'informe de condicions tècniques d'accés i connexió de la distribuïdora elèctrica de la zona.  
Consta en l'expedient còpia del Conveni d'electrificació del parc empresarial polígon Ciudad Circuito de Cheste, de data 8 de març de 2017, entre Iberdrola Distribución Eléctrica, SAU, i l'urbanitzador E-Cross Circuito Cheste, SL, en el qual es preveu que aquest, com a sol·licitant, executarà a càrrec seu la instal·lació objecte de la present autorització, amb l'abast i en els termes indicats en L'expositiu quart, apartat 2, d'acord amb les condicions de l'annex I a aquest conveni.  
  
Consta en l'expedient proposta de resolució de la Subdirecció General d'Energia i Mines adscrita a aquest centre directiu.  
  
Fonaments de dret  
La instrucció i resolució d'aquest procediment administratiu correspon a la Generalitat, en estar la instal·lació elèctrica que n'és objecte radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que es disposa en l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 12 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia d'aquest departament la resolució d'aquest procediment.  
  
D'acord amb l'article 38.2 de la Llei 24/2013, de 26 de desembre, del sector elèctric i amb l'article 38.1 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, la instal·lació elèctrica objecte de la sol·licitud constitueix part de les xarxes de distribució.  
D'acord amb l'article 21.1.b del Reial decret 1048/2013, de 27 de desembre, pel qual s'estableix la metodologia per al càlcul de la retribució de l'activitat de distribució d'energia elèctrica, la present instal·lació té la consideració d?«instal·lació de nova extensió de xarxa», corrent per compte del sol·licitant el seu cost, sense que procedisca el cobrament de drets d'extensió per part de la distribuïdora.  
Conforme a l'article 25.5 del Reial decret 1048/2013, les instal·lacions de nova extensió de xarxa que vagen a ser utilitzades per més d'un consumidor i siguen realitzades directament pel sol·licitant, hauran de ser cedides al distribuïdor de la zona que es responsabilitzarà des d'aqueix moment de la seua operació i manteniment, seguretat i qualitat de subministrament.  
D'acord amb el que es disposa en l'article 53 de la Llei 24/2013, de 26 de desembre, del sector elèctric, l'article 37 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten, tot això sense perjudici del que es preveu en aquest últim en relació amb l'exempció d'acreditació d'aquestes capacitats que potestativament puga atorgar l'Administració per als qui vagen exercint l'activitat.  
D'acord amb els articles 39 i 53 de la Llei 24/2013, de 26 de desembre, del sector elèctric, i l'article 7.1, apartats a i b, del Decret 88/2005, de 29 d'abril, la construcció, inclosa la seua modificació, d'instal·lacions elèctriques pertanyents a la xarxa de distribució requereix autorització administrativa prèvia i autorització administrativa de construcció (anteriorment aprovació del projecte d'execució).  
De conformitat amb l'article 7.1, de la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat, d'impacte ambiental, la instal·lació objecte d'aquest procediment constitueix un projecte sotmés a avaluació d'impacte ambiental, en quedar inclòs en l'annex I, epígraf 2.g, del Decret 162/1990, de 15 d'octubre, de desenvolupament de la Llei 2/1989, i modificat pel Decret 32/2006, de 10 de març, per al qual s'observarà el tràmit d'avaluació d'impacte ambiental ordinària previst en la secció 1a del capítol 2 del títol II de la Llei 21/2013.  
Per ser aquest procediment relatiu a l'autorització administrativa d'una subestació de transformació elèctrica amb alguna de les tensions igual o major a 132 kV, per a la qual se sol·licita la seua concreta declaració d'utilitat pública, d'acord amb l'article 73 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat, és aplicable el capítol XX «De les infraestructures del sector energètic» d'aquesta norma legal.  
  
Conforme al que es disposa en l'article 75 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat, i l'article 72 de la Llei 16/2008, de 22 de desembre, de mesures fiscals, de gestió administrativa i financera, i d'organització de la Generalitat, la instal·lació objecte de la present autorització, requerirà sol·licitar informe a l'administració urbanística competent, a l'objecte rebre al·legacions sobre l'adaptació de la instal·lació al planejament urbanístic que resulte d'aplicació.  
  
D'acord amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer, en estar emplaçada dins d'una subestació de transformació amb tensió en algun dels seus costats igual o superior a 36 kV.  
Per a les sol·licituds d'autorització administrativa prèvia i autorització administrativa de construcció és aplicable el capítol II del Decret 88/2005, de 29 d'abril, per estar classificada la instal·lació elèctrica objecte d'aquest procediment dins del grup primer.  
D'acord amb l'apartat 2.A.4 de l'article 5 del Decret 88/2005, de 29 d'abril, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
D'acord amb el que s'estableix en l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se conforme als reglaments tècnics en la matèria, en aquest cas, el Reial decret 337/2014, de 9 de maig, pel qual s'aprova el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries.  
Per a la sol·licitud de declaració d'utilitat pública, en concret, de la instal·lació a executar és aplicable el procediment i les disposicions contingudes en el capítol V del títol VII del Reial decret 1955/2000, d'1 de desembre, segons preveu la disposició addicional primera del Decret 88/2005, de 29 d'abril. Conforme a l'article 140.3 de l'esmentat Reial decret 1955/2000, d'1 de desembre, les empreses interessades poden sol·licitar el reconeixement, en concret, de la utilitat pública de les seues instal·lacions, per a la qual cosa hauran d'incloure una relació concreta i individualitzada dels béns o drets que consideren de necessària expropiació.  
  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar autorització administrativa prèvia per a la instal·lació elèctrica de distribució de la nova subestació transformadora Cheste (132/20 kV), a construir en la parcel·la 787 del polígon 32 del terme municipal de Cheste, província de València, titularitat d'Iberdrola Distribución Eléctrica, SAU, amb l'abast que s'assenyala a continuació:  
  
- Un sistema elèctric de 132 kV d'intempèrie tipus AIS (air insulated system), en configuració de simple barra partida (SBP) amb acoblament longitudinal, compost per:  
· Dues (2) posicions de línia equipada amb interruptor d'SF6.  
· Una (1) posició de transformador de potència equipada amb interruptor d'SF6, per al T-1.  
· Una (1) posició d'enllaç longitudinal de barres equipada amb interruptor d'SF6.  
· Dues (2) posiciones de mesura.  
· Espai de reserva per a una posició futura de transformador de potència.  
- Un (1) transformador de potència, denominat T-1, de 40 MVA i relació 132/20 kV, en bany d'oli amb refrigeració natural (ONAN) i forçada (ONAF), proveït de canviador de preses en càrrega en el costat d'alta tensió i grup de connexió YNd11. Disposarà de la seua corresponent reactància trifàsica (TZ-1) de posada a terra de 1000 A i 10 s, en sèrie amb una resistència (R-1) monofàsica limitadora de corrent de curtcircuit de posada a terra del neutre de 20 ohms i de 500 A durant 15 s.  
  
- Espai de reserva per a la instal·lació d'un segon transformador de potència futur.  
- Un sistema elèctric de 20 kV en instal·lació blindada d'interior, amb envolupant metàl·lica i aïllament per a 24 kV en SF6, amb una configuració de simple barra (SB), amb la composició següent:  
· Mòdul 1:  
· Tres (3) posicions de línia equipades amb interruptor d'SF6.  
· Una (1) posició de transformador de potència amb interruptor d'SF6, per al T-1.  
· Una (1) posició de serveis auxiliars amb interruptor-fusible per al TSA-1.  
· Una (1) posició de mesura.  
· Una (1) posició de partició de barres, equipada amb interruptor d'SF6.  
· Es deixa previst espai de reserva per a la instal·lació de posicions futures.  
- Un (1) transformador trifàsic d'intempèrie de serveis auxiliars (denominat TSA-1), amb aïllament en bany d'oli mineral, per al subministrament en corrent altern dels equips i serveis propis de la subestació, de 250 kVA de potència i relació de transformació 20/0,42-0,24 kV.  
  
- Espai de reserva per a la instal·lació d'un segon transformador de serveis auxiliars futur.  
- Un edifici de control destinat a albergar la sala de comandament, control, comunicacions i serveis auxiliars.  
- Un edifici prefabricat de formigó, denominat CIMT (conjunts integrals de tensió mitjana) per a albergar l'esmentat mòdul 1 del sistema de 20 kV. Es deixa previst espai de reserva per a la instal·lació de tres edificis CIMT futurs.  
El pressupost total d'execució material del projecte de la instal·lació objecte de la present autorització és d'un milió dènou mil cent huitanta-un euros amb vint-i-sis cèntims (1.019.181,26 ?).  
La instal·lació autoritzada per aquesta resolució serà costejada per tercers i cedida a Iberdrola Distribución Eléctrica, SAU, amb l'abast i els termes indicats en el conveni d'electrificació indicat en la part expositiva d'aquesta resolució.  
De conformitat amb l'últim paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part d'Iberdrola Distribución Eléctrica, SAU, d'acord amb altres disposicions que resulten aplicables, i especialment les relatives a l'ordenació del territori i al medi ambient.  
  
Conforme al que es disposa en la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat, el projecte de construcció de la instal·lació objecte de la present autorització té les prevalences previstes en el seu article 74.2 i 75.2 sobre qualsevol instrument de planificació i ordenació territorial o planificació urbanística. Així mateix, de conformitat amb l'article 75.3 de l'esmentada llei, en la redacció donada per l'article 72 de la Llei 16/2008, de 22 de desembre, de mesures fiscals, de gestió administrativa i financera, i d'organització de la Generalitat, les obres relacionades amb la instal·lació objecte de la present autorització no estarà sotmesa a llicència urbanística o a qualsevol altre acte de control preventiu municipal, tot això sense perjudici d'aquelles altres llicències o autoritzacions que hagen d'exigir-se de conformitat amb la legislació mediambiental o d'activitats qualificades.  
Conforme al que es disposa en el punt primer de la declaració d'impacte ambiental formulada amb data del 23 de març de 2018, per la Direcció General de Medi natural i d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural, addicionalment a les previsions del projecte, l'estudi d'impacte ambiental i altres documents que hi ha en l'expedient, es preveuran les condicions següents:  
1. Han d'incorporar-se les previsions del Decret 7/2004, de 23 de gener, que estableix el plec de normes de seguretat en prevenció d'incendis forestals durant l'execució de les obres i tasques de manteniment, donada la presència de terreny forestal a menys de 500 metres.  
2. Hauran d'adoptar-se les mesures de restauració vegetal dels talussos externs de la subestació, segons informa l'òrgan competent en matèria de paisatge.  
3. Les accions incloses en el Programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia.  
4. Qualsevol modificació o ampliació del projecte presentat haurà de ser comunicada a l'òrgan ambiental competent que establirà, si escau, l'aplicació de noves mesures correctores.  
El titular de la present autorització tindrà els drets, deures i obligacions recollits en el títol VII de la Llei 24/2013, de 26 de desembre, del sector elèctric, i el seu desenvolupament reglamentari. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a cada moment a l'activitat de distribució d'energia elèctrica.  
  
L'incompliment de les condicions i requisits establits en aquesta autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Atorgar autorització administrativa de construcció de la instal·lació autoritzada en el punt primer d'aquesta resolució, segons el projecte tècnic d'execució presentat, de juliol de 2017, redactat per persona tècnica titulada competent, acompanyat de declaració responsable d'aquesta, de data 2 d'agost de 2017, habilitant Iberdrola Distribución Eléctrica, SAU, a la construcció de la instal·lació interessada complint els requisits tècnics exigibles i d'acord a les condicions següents:  
  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel titular d'aquesta. En cas que siga necessari introduir modificacions respecte de la documentació presentada i aprovada, el titular de la present resolució haurà de sol·licitar, prèviament, a aquesta direcció general la corresponent aprovació.  
2. La instal·lació a executar complirà el que s'estableix en el Reial decret 337/2014, de 9 de maig, pel qual s'aprova el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
3. El termini d'execució de la instal·lació serà de dotze (12) mesos des de l'endemà de la seua notificació. No obstant això, amb anterioritat a la seua finalització, podrà sol·licitar-se'n una ampliació concreta mitjançant sol·licitud motivada davant aquest òrgan directiu, acompanyant a aquest efecte la documentació justificativa de la demora i del cronograma de treballs previstos per al nou termini sol·licitat.  
4. Als efectes previstos en l'article 43.1 de la Llei 21/2013, de 9 de desembre, d'avaluació ambiental, Iberdrola Distribución Eléctrica, SAU, comunicarà a l'òrgan ambiental la data de començament d'execució d'aquest projecte autoritzat.  
5. El titular d'aquesta resolució estarà obligat a comunicar per escrit amb l'adequada diligència les incidències dignes d'esment que es produïsquen durant l'execució, tant a aquesta direcció general com al Servei Territorial d'Indústria i Energia de València.  
6. Així mateix, el titular d'aquesta resolució vindrà obligat a complir els deures i obligacions derivats de la legislació de prevenció de riscos laborals vigent durant la construcció.  
7. Sense perjudici dels previst en l'article 12.4 del Decret 88/2005, de 29 d'abril, el personal tècnic en la matèria que estiga adscrit a aquesta direcció general o del Servei Territorial d'Indústria i Energia podrà realitzar les comprovacions i les proves que considere necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
8. Finalitzades les obres de construcció de la instal·lació, Iberdrola Distribución Eléctrica, SAU, en el termini màxim de deu dies hàbils ho comunicarà al Servei Territorial d'Indústria i Energia de València, a l'efecte de sol·licitud de l'autorització d'explotació prevista en l'article 12 del Decret 88/2005, de 29 d'abril. Amb aquesta comunicació s'acompanyarà un certificat de direcció i final d'obra, subscrit per persona facultativa competent, acreditant que és conforme als reglaments tècnics en la matèria, segons s'estableix en la normativa vigent per als projectes d'instal·lacions elèctriques i igualment respecte a aquesta autorització administrativa i autorització de construcció. Quan l'esmentat certificat de direcció i final d'obra no estiga visat pel corresponent col·legi professional, s'acompanyarà de l'oportuna declaració responsable conforme l'indicat en la Resolució de 22 d'octubre de 2010, de la Direcció General d'Energia, publicada en el DOGV núm. 6389, de 3 de novembre de 2010.  
  
9. Una vegada atorgada l'autorització d'explotació de la instal·lació interessada en aquest procediment, en el termini màxim de 10 dies, el Servei Territorial d'Indústria i Energia de València ho comunicarà a aquesta direcció general, i també a l'òrgan ambiental a l'efecte de l'article 52 de la Llei 21/2013, de 9 de desembre, d'avaluació ambiental, en nom d'aquesta direcció general com a òrgan substantiu.  
10. Aquesta direcció general, previ tràmit de l'oportú procediment, deixarà sense efecte la present aprovació en qualsevol moment en què observe l'incompliment o inobservança de les condicions imposades en ella.  
11. Amb la sol·licitud d'autorització d'explotació, Iberdrola Distribución Eléctrica, SAU, indicarà expressament les instal·lacions, equips i elements objecte d'aquella que hagen sigut sufragats pel sol·licitant del subministrament (promotor) i cedits a aquesta distribuïdora.  
12. De conformitat amb el que s'estableix en l'article 31 del Reial decret 1048/2013, de 27 de desembre, pel qual s'estableix la metodologia per al càlcul de la retribució de l'activitat de distribució d'energia elèctrica, aquesta autorització deurà objecte de declaració com a instal·lació cedida i finançada totalment o parcialment per tercers a incloure en l'informe a què es refereix aquest precepte.  
  
Tercer  
Declarar, en concret, la utilitat pública per a l'establiment de la subestació elèctrica de distribució autoritzada en el punt primer d'aquesta resolució, concretant-se en una afecció a les finques particulars, incloses en la relació de l'annex I de la present resolució, amb l'abast i els efectes previstos en el títol IX de la Llei 24/2013, de 26 de desembre, del sector elèctric, i de les seccions segona i tercera del capítol V del títol VII del Reial decret 1955/2000, d'1 de desembre.  
Aquesta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà la urgent ocupació a l'efecte de l'article 52 de la Llei de 16 de desembre de 1954 sobre expropiació forçosa, adquirint Iberdrola Distribución Eléctrica, SAU, la condició de beneficiari en l'expedient expropiatori.  
  
Igualment, porta implícita l'autorització per a l'establiment o pas de la instal·lació elèctrica sobre terrenys de domini, ús o servei públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i serveis d'aquests zones de servitud pública.  
  
Quart  
Ordenar:  
- La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província de València;  
- la publicació d'aquesta resolució en el Boletín Oficial del Estado, a l'efecte de notificació de la present resolució, quan els interessats siguen desconeguts, s'ignore el lloc de la notificació o bé, intentada aquesta, no s'haguera pogut practicar, tot això d'acord amb el que determina l'article 44 de la Llei 39/2015, d'1 d'octubre, del procediment administratiu comú de les administracions públiques, i  
  
- la notificació d'aquesta resolució a Iberdrola Distribución Eléctrica, SAU; a E-Cross Circuito Cheste, SL, en la seua condició d'interessat com a promotor d'aquesta instal·lació de distribució; a totes les administracions o organismes públics i empreses del servei públic o serveis d'interés general que han intervingut o han pogut intervindre en el procediment d'autorització; les que han emés o haurien d'haver emés condicionat tècnic al projecte d'execució, i les que van informar o haurien d'haver informat durant la tramitació de la declaració, en concret, de la utilitat pública als titulars de béns i drets afectats, i també als restants interessats en l'expedient, conforme al que es preveu en l'article 52 de la Llei de 16 de desembre de 1954 d'expropiació forçosa.  
  
Tot això de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 148.2 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Contra la present resolució, que no posa fi a la via administrativa, podrà interposar-se recurs d'alçada davant de la secretaria autonòmica d'Economia Sostenible, Sectors Productius i Comerç d'aquesta conselleria en el termini d'un mes, comptat des de l'endemà de la notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 25 de juliol de 2018. La directora general d'Indústria i Energia: M. Empar Martínez Bonafé.